سلیمان قانونی دؤورونده 1521-جی ایلده بلقراد، 1522-جی ایلده رودوس سفرلرینه قاتیلمیش و ضابیط روتبه‌سی آلمیشدیر. 1526-جی ایلده قاتیلدیغی موهاچ سفریندن سونرا باش موهندیس اولدو. 1529-جو ایلده ویئن شهری، 1529-1532-جی ایللر آراسیندا آلمان، 1532-1535-جی ایللر آراسیندا دا عراق، بغداد، تبریز سفرلرینده ایشتیراک ائتمیشدیر. بو سون سفر عرفه سینده وان گؤلونون اوستوندن کئچه‌جک اولان اوچ گمینین تعمیر ایشلرینی مووفّقیتله یئرینه یئتیرمه‌سینه گؤره اونا "هاسئکی" عونوانی وئریلمیشدیر. 1536-جی ایلده پولیا سفرلرینه قاتیلدی. 1538-جی ایلده ایشتیراک ائتدیگی کارابوغدان (مولداوی) سفری عرضینده پروت چایی اوستونده اینشا ائتدیگی بیر کؤرپو ایله هامینین دیقّتینی اؤزونه چکدی. بیر ایل سونرا عجم‌علی‌نین اؤلوموندن سونرا اونون یئرینه، سارایین باش معماری اولدو. عؤمرونون آخیرینا قدر بو وظیفه‌ده قالدی.